HÉVÍZ VÁROS ÖNKORMÁNYZATA
Képviselő-testületének
Pénzügyi és Turisztikai Bizottsága 
8380 Hévíz, Kossuth L. u. 1.
Tel.: 83/500-880,   Fax: 500-801;   E-mail: heviz_ph@t-online.hu

Szám: KGO/90-30/2012.

Jegyzőkönyv

Készült: Hévíz Város Önkormányzatának Képviselő-testülete Pénzügyi és Turisztikai Bizottságának 2012. május 8-án 1525 órai kezdettel megtartott rendkívüli nyilvános üléséről.

Az ülés helye: 8380 Hévíz, Kossuth Lajos utca 1. a Polgármesteri Hivatal 1. emeleti tárgyalója

Jelen vannak: 

A bizottság tagjai:	Gelencsér János bizottsági elnök
	Gelencsér Béla bizottsági tag
	Fisli István bizottsági tag
	Karabély-Soós Rita Katalin bizottsági tag
	Naszádos Antal bizottsági tag
		
Távolmaradását előre bejelentette:
Karádi Szabolcs bizottsági tag
	Pusztai Erzsébet bizottsági tag

Tanácskozási joggal meghívottak:	Füzesi Lászlóné képviselőtestületi tag
	Dr. Tüske Róbert jegyző 
	Bediné Makra Anikó Közgazdasági Osztály osztályvezetője
		 	
Jegyzőkönyvvezető: 	Panka-Kovács Melinda pénzügyi-igazgatási ügyintéző

I.
Napirendek tárgyalása előtt

Gelencsér János köszöntötte a bizottság tagjait és a meghívottakat, majd megállapította, hogy a Pénzügyi és Turisztikai Bizottság határozatképes, a bizottság 7 tagjából 5 fő jelen van, Karádi Szabolcs és Pusztai Erzsébet bizottsági tagok előre jelezték távollétüket.
A jegyzőkönyv hitelesítésére Gelencsér Béla bizottsági tagot kérte fel, majd a meghívó alapján javasolta a napirendi pont elfogadását. 
A Pénzügyi és Turisztikai Bizottság egyhangúlag – 5 igen szavazattal, ellenszavazat és tartózkodás nélkül – az ülés napirendjét az alábbiakban állapította meg:

Napirendi pont:
1.	Hévíz Város Önkormányzata 2012. évi költségvetéséről szóló 9/2012. (II. 29.) rendelet módosítása
Előadó: Bediné Makra Anikó közgazdasági osztályvezető 

II.
Napirendek tárgyalása

1.	Hévíz Város Önkormányzata 2012. évi költségvetéséről szóló 9/2012. (II. 29.) rendelet módosítása
(KGO/236-26/2012. számú előterjesztés Hévíz Város Önkormányzata Képviselő-testületének 2012. május 8-ai üléséről felvett jegyzőkönyv melléklete)
Előadó:	Bediné Makra Anikó közgazdasági osztályvezető

Bediné Makra Anikó arra emlékeztetett, hogy az április 24-ei elfogadott költségvetési rendeletmódosítás – az intézményi feladatok ellátására társult valamennyi önkormányzat elfogadó határozatának hiányában - az Illyés Gyula Általános Iskola és a Teréz Anya Szociális Integrált Intézmény költségvetésének módosítását nem tartalmazta. A kiküldött előterjesztés csak a két intézményt érintő módosítást foglalta magába. Felgyorsultak a pályázatokkal kapcsolatos előkészületek azért, szükséges az eddig a Városfejlesztési Természet és Környezetvédelmi Bizottság és a Pénzügyi és Turisztikai Bizottság összevont ülésén elfogadásra javasolt határozati javaslatok költségvetési rendeletben történő átvezetése. Az ülésen kiosztott kiegészítés tartalmazza: az MLSZ Országos pályaépítési program miatt a Sport utcában közvilágítás áthelyezéséhez szükséges 2.540 e Ft, a Hévíz Város csapadékvíz-elvezetés fejlesztése projekthez plusz forrásként szükséges 323 e Ft, a Hévíz Egregyi városrész turisztikai attrakció fejlesztésére plusz 11.200 e Ft forrás biztosítása miatt a pályázati alap ezen összegekkel való csökkentését, valamint ugyanennyi összeggel a fejlesztési kiadások – felsorolt fejlesztési célonkénti – megemelését. További kiegészítés: az MLSZ Országos pályaépítési program (műfüves pályák) 55/2012. (III.22.) képviselő-testületi határozat alapján elkülönített 66.255 e Ft előirányzat átcsoportosítása a pályázati tartalékból a fejlesztési kiadások közé. Elmondta, hogy a Gróf I. Festetics György Művelődési Központ Rózsakert épületében a lépcsőházi rész napsütéskor elviselhetetlenül meleg, emiatt az intézmény a lépcsőházi üvegfelületet le szeretné fóliázni. Ezen előirányzat a Rózsakert komplexumban az ivókút funkció bővítése fejlesztésére fel nem használt előirányzat átcsoportosításával biztosítható. Az módosítással intézmény dologi kiadása 1.900 e Ft-tal megemelésre kerül. Felhívta a figyelmet arra, hogy az intézmény a biztosított pénzeszközt csak a jóváhagyott feladatra használhatja fel, és arról az intézménynek el kell számolnia.

Gelencsér János a napirendi ponthoz további hozzászólás nem lévén az ülésen kiosztott kiegészítéssel szavazásra bocsátotta a rendelettervezet elfogadását.

Hévíz Város Önkormányzat Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

84/2012. (V.8.) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a Hévíz Város Önkormányzata 2012. évi költségvetéséről szóló 9/2012. (II. 29.) rendelettervezetet az ülésen kiosztott kiegészítéssel elfogadásra javasolja a képviselőtestület részére.

Felelős:		Gelencsér János
Határidő:	2012. május 8.

Gelencsér János további napirendi pont nem lévén, egyéb hozzászólás hiányában megköszönte a jelenlévők munkáját, és a rendkívüli nyilvános ülést 1530 órakor berekesztette. 

A jegyzőkönyv lezárva.
 
K. m. f.

	Gelencsér János
	bizottsági elnök

A jegyzőkönyv hitelesítője:

	Gelencsér Béla
	bizottsági tag